wickkiey/tamil-wikipedia-chunked huggingface dataset:
# ஆல்ட்டா கலிபோர்னியா

## எசுப்பானியாவின் குடியேற்றம்

16ம் நூற்றாண்டில் எசுப்பானியர்கள் மேல் கலிபோர்னியாவின் கடலோரமாக பயணித்து புதிய நிலப்பகுதிகளை கண்டறிந்து கொண்டிருந்தார்கள். இப்பகுதி எசுப்பானிய முடியாட்சிக்கு உரியது என்று கருதி இப்பகுதியில் குடியேற பல திட்டங்களை வகுத்தனர். செபாசிடின் (Sebastián Vizcaíno )குழுவின் குடியேற்ற திட்டம் 1608 ல் நீக்கிக்கொள்ளப்பட்டது. பாதிரியார் கினோ (Eusebio Kino) மதப்பரப்பலை பிமிரியா அல்டா (தற்கால தென் அரிசோனா, வடக்கு மெக்சிக்கோ) பகுதியில் தான் இறக்கும் வரை தொடர்ந்தார். யுவான் மானுவல் தே ஒலிவியன் ரிபெல்டோ (Juan Manuel de Oliván Rebolledo) 1715 தொடங்கிய திட்டத்தை 1716லும் தொடர்ந்தார் ஆனாலும் அதனால் பலன் ஏதும் விளையவில்லை.  
முன்னர் வைக்கப்பட்ட பல குடியேற்ற திட்டங்களை கவனமாக ஆய்ந்த டான் பெர்னான்டோ சான்சசு சல்வடோர் (Don Fernando Sánchez Salvador) இங்கிலாந்து, பிரான்சு தாக்குதலை தடுக்கும் இயற்கை அரண்களாக கில்லா மற்றும் கொலராடோ ஆறுகள், மான்டெர்ரேவுக்கும் கர்மல் ஆற்று கழிமுகம் உள்ள கலிபோர்னியா கடற்கரையை ஆக்ரமிப்பதற்கும் இருக்கும் என்றார் .  
உருசியப் பேரரசு அலாசுக்காவில் குடியேற்றத்தை நிறுவி கடல் வழியாக தோல் வணிகத்தில் ஈடுபடுவதாக கிடைத்த செய்தியால் மேல் கலிபோர்னியாவில் குடியேற்றத்தை உருவாக்கும் எசுப்பானியாவின் எண்ணம் அதிகமாகியது. குறிப்பாக 1768ல் உருசிச கடல் வழி நாடு காண் பயணிகள் பியோடர் ரென்டிட்சன் (Pyotr Krenitsyn) மிக்கேல் லவாசுக் (Mikhail Levashev) ஆகியோரின் பயணம் எசுப்பானிய அரசுக்கு கவலையை உண்டாக்கியது . அதனால் உருசியர்களின் சவாலை சமாளிக்க பிசிபிக் வடமேற்கில் நிறைய கப்பல்களில் எசுப்பானிய நாடுகாண் பயணிகள் புறப்பட்டனர். ஆல்ட்டா கலிபோர்னியாவில் குடியேற்றத்தை துவக்க எசுப்பானிய அரசு பணம் கொடுத்தது. பிரான்சிசுக்கோ சமய மடத்தை சேர்ந்தவர்கள் அமெரிக்க தொல்குடிகளை கத்தோலிக கிறித்துவத்துக்கு மாற்ற பணிக்கப்பட்டனர். இம்முறை பாகா கலிபோர்னியாவில் பல ஆண்டுகளாக வெற்றிகரமாக செயல்படுவது ஆகும். எசுப்பானிய அரசு கிறித்துவ மடங்கள் புதிய கட்டடங்கள் கட்ட பண உதவியும் மானியமும் அளித்தது. அவை அமெரிக்க தொல்குடிகளை கட்டாய மதமாற்றம் செய்யவேண்டும் அவர்களை மீள்குடியமர்த்தி அடிமைகளை போல் வேலை வாங்கி எசுப்பானிய அரசின் ஆட்சியை அங்கு நிருபிக்கவேண்டும் என்பதே நிபந்தனை. இதன்படியான முதல் கிறித்துவ மடம் 1769ல் சான் டியேகோவில் நிறுவப்பட்டது. 1773ல் பாகா கலிபோர்னியா டோமினிக்கன் குழுவுக்கு ஒதுக்கப்பட்டதால் பிரான்சிசுக்கோ குழுவுக்கு ஆல்ட்டா கலிபோர்னியா ஒதுக்கப்பட்டது. அவர்கள் நகர சபைகளையும் சுவர்களால் சூழப்பட்ட நகரங்களையும் உருவாக்கினார்கள். அவை எசுப்பானியர்களால் குடியேற்றப்பட்டு காக்கப்பட்டன. முதல் நகரசபை சான் ஒசே நகரில் 1769லிலும் இரண்டாவது 1781ல் இலாசு ஏஞ்சலசு நகரிலும் உருவாக்கப்பட்டன.
# ஆல்ட்டா கலிபோர்னியா

## எசுப்பானிய ஆட்சி

வின் ஆட்சியின் கீழ் இருத்த கலிபோர்னியா, 1789 காலத்து வரைபடம்]]
எசுப்பானிய ஆட்சிக்கு கீழ் அமெரிக்க தொல்குடிகள் வந்த பின் 10 ஆண்டுகள் கழித்து கிறித்துவ மடங்களின் நிலங்களையும் உடைமைகளையும் அவர்களுக்கு கைமாற்ற வேண்டும் என்று சட்டம் இருந்தது. அதனால் மடத்தின் நிலங்களுக்கும் உடைமைகளுக்கும் அமெரிக்க தொல்குடிகளுக்கு கைமாறும் வரை பிரான்சிசுக்கோ இடைக்கால பாதுகாப்பாளராக செயல்பட்டார். பிரான்சிசுக்கோ 60 ஆண்டுகளுக்கு மேல் மடத்தின் நிலத்தையும் உடைமைகளையும் வைத்திருந்தார், அதன்பிறகும் அவை அமெரிக்க தொல்குடிகளுக்கு கைமாறவே இல்லை.  
எசுப்பானியர்கள் ஆல்ட்டா கலிபோர்னியாவில் அதிக அளவில் குடியேறியதால் அவர்களின் உடைமைகளுக்கும் கிறித்துவ மடங்களின் உடைமைகளுக்கும் எல்லை சிக்கல் ஏற்பட்டது. அரசுக்கும் கிறித்துவ மடாலயங்களுக்கு பொறுப்பான அதிகாரிகளுக்கும் இடையே கிறித்துவ மடாலயங்களுக்கு எவ்வளவு அதிகாரம் உள்ளது என்பது தொடர்பாக தருக்கம் ஏற்பட்டது.
1782ல் சாந்தா கிளாரா தே அசிசு என்ற பிரான்சிய குழுவை சேர்ந்தவர்கள் அமெரிக்க தொல்குடிகளே நிலத்துக்கும் கால்நடைகளுக்கும் உரியவர்கள் என்றும் சான் ஒசேயில் உள்ள எசுப்பானிய குடியேறிகள் அல்ல என்றும் மாகாண ஆளுனருக்கு கடிதம் எழுதினார்கள் .  
இலாசு கலிபோர்னியா மாகாணத்தில் எசுப்பானியர்களின் எண்ணிக்கை அதிகமானதால் 1804ல் இம்மாகாணம் இரண்டாக பிரிக்கப்பட்டு மேல் (வட) பகுதி ஆல்ட்டா கலிபோர்னியாவாகவும். கீழ் (தென்) பகுதி பாகா கலிபோர்னியாவாக உருவாக்கப்பட்டது. பாகா கலிபோர்னியா மூவலந்தீவு (தீபகற்பம்) பாகா கலிபோர்னியா எனப்பட்டது. பாகா கலிபோர்னியாவில் தற்காலத்தைய மெக்சிக்கோவின் பாகா கலிபோர்னியா, பாகா கலிபோர்னியா சர் மாகாணங்கள் அடக்கம். பாகா கலிபோர்னியாவை பழைய கலிபோர்னியா என்றும் ஆல்ட்டா கலிபோர்னியாவை புதிய கலிபோர்னியா என்றும் அழைப்பர். இலாசு கலிபோர்னியாவின் கிழக்கு எல்லை முறையாக வரையறுக்கப்படாததால் அனைத்து வரைபடங்களும் ஒரே மாதிரியான எல்லையை காட்டவில்லை. .
# ஆல்ட்டா கலிபோர்னியா

## பண்ணை

எசுப்பானிய மற்றும் பின் உருவான மெக்சிக்கோ அரசுகள் படையில் இருந்து ஓய்வு பெறும் இராணுவ வீரர்களுக்கு பொருளுதவி செய்து அவர்கள் கலிபோர்னியா பகுதியில் பண்ணைகள் அமைத்து கால்நடைகளை வளர்க்க உதவியது. 19ம் நூற்றாண்டில் இறைச்சியே கலிபோர்னியாவின் முதன்மையான ஏற்றுமதியாக இருந்தது. அமெரிக்க தொல்குடிகள் பண்ணைகள் அமைப்பது, அதில் வேலை செய்வது போன்றவற்றவற்றை செய்தனர். நாளடைவில் அவர்கள் குதிரையேற்றத்தையும் எசுப்பானிய மொழியையும் கற்றுக்கொண்டார்கள். பெரும்பாலான அமெரிக்க தொல்குடிகள் ஐரோப்பியர்களின் நோய்களுக்கு மரணமடைந்தார்கள். எசுப்பானியர்கள் மற்றும் மெக்சிகர்களின் ஆட்சியின் கீழ் பண்ணைகள் நன்றாக வளர்ச்சியுற்றன. தனித்துவமான கலிபோர்னிய பண்பாடு உருவானதில் இப்பண்ணைகளின் பங்கு குறிப்பிடத்தக்கது.
# தம்புள்ளை பத்திரகாளி அம்மன் கோயில்

**தம்புள்ளை பத்திரகாளி அம்மன் கோயில்**, யாழ்ப்பாணம் - கண்டி ஏ9 நெடுஞ்சாலையில் மாத்தளை மாவட்டம் தம்புள்ளை நகரப் பிரதேசத்தில் அமைந்து இருந்தது. இது கடந்த 30 ஆண்டுகளில், இப்பிரதேசத்தில் காணப்பட்ட ஒரே இந்து ஆலயம் ஆகும்.  
இக்கோயிலில் ஏற்கனவே பல முறைதாக்குதல் நடத்தப்பட்டுள்ளது. இக்கோயிலுக்குப் பாதுகாப்பு வேண்டுமென நாடாளுமன்ற உறுப்பினர் டி. எம். சுவாமிநாதன் காவல்துறையினரிடம் வேண்டுகோள் விடுத்து இருந்தார்.  
ஆலயத்தை அந்த இடத்திலிருந்து அகற்றுமாறு பௌத்த விகாரையின் பிரதம பிக்குவினால் ஆலய பரிபாலகர்களுக்கு அழுத்தங்களும் நெருக்குதல்களும் கொடுக்கப்பட்டது, அதன்பின்னர் தொடர்தாக்குதலும் நடத்தப்பட்டு, இக்கோயில் அக்டோபர் 28, 2013-ம் நாள் இடிக்கப்பட்டுள்ளது.
# மூன்றாம் சிக்ஸ்துஸ் (திருத்தந்தை)

**திருத்தந்தை மூன்றாம் சிக்ஸ்துஸ்** (, ) கத்தோலிக்க திருச்சபையின் 44ஆம் திருத்தந்தையாக சூலை 31, 432 முதல் ஆகத்து 16, 440 வரை பணியாற்றினார்.
# மூன்றாம் சிக்ஸ்துஸ் (திருத்தந்தை)

## உறவுப் பாலம் உருவாக்கியவர்

கி.பி. ஐந்தாம் நூற்றாண்டில் திருச்சபையில் கொள்கை தொடர்பாகக் கடுமையான விவாதங்கள் நடைபெற்றபோது, திருத்தந்தை மூன்றாம் சிக்ஸ்துஸ் வெவ்வேறு தரப்பினரோடும் கலந்துரையாடி அமைதி கொணர உழைத்தார். இவ்வாறு, "திருத்தந்தை" (இலத்தீன்: *Pontifex* - ஆங்கிலம்: *Pontiff* - *bridge builder*) என்னும் தம் பெயருக்கு ஏற்ப நடந்துகாட்டினார்.
# மூன்றாம் சிக்ஸ்துஸ் (திருத்தந்தை)

## பெருங்கோவில்கள் கட்டியவர்

திருத்தந்தை மூன்றாம் சிக்ஸ்துஸ் பணிப்பொறுப்பை ஏற்ற வேளையில் உரோமை நகரம் மிகப்பெரிய இழப்பைச் சந்தித்திருந்தது. கி.பி. 410இல் உரோமைக்கு வடக்கிலிருந்து அலாரிக் (*Alaric*) தலைமையில் படையெடுத்துவந்த விசிகோத்து (*Visigoths*) இனத்தவர்கள் பெரும் சேதம் இழைத்திருந்தனர்.  
உரோமைப் பேரரசிடமிருந்து பெற்ற நிதி உதவியைக் கொண்டு திருத்தந்தை செயல்படுத்திய கட்டட வேலைகள் இவை:
- உரோமையில் அமைந்துள்ள இலாத்தரன் பெருங்கோலின் திருமுழுக்குக் கூடத்தை மாற்றியமைத்துக் கட்டினார். அது எண்கோண வடிவில் அமைக்கப்பட்டது. அத்திருமுழுக்குக் கூடத்தில் பொறிக்கப்பட்டுள்ள வாசகம் திருமுழுக்கின் முக்கியத்துவத்தை வலியுறுத்தி, மனிதர் மீட்படைய கடவுளின் அருள் எத்துணை இன்றியமையாதது என்பதையும் குறிப்பிடுகிறது. மேலும் பெலாஜியுசு என்பவர் மனிதர்கள் தம் சொந்த முயற்சியாலேயே மீட்படைய முடியும் என்று கூறிய திரிபுக் கொள்கையும் இவ்வாறு கண்டனத்திற்கு உள்ளாகியது.
- உரோமையில் அன்னை மரியாவுக்கு அர்ப்பணிக்கப்பட்ட முதன்மைக் கோவிலாகிய புனித மரியா பெருங்கோவிலை முற்றிலுமாகப் புதுப்பித்துக் கட்டினார். இக்கோவிலில் பதிக்கப்பட்ட கற்பதிகை ஓவியங்கள் கிறித்தவ விசுவாசக் கொள்கைகளைப் பறைசாற்றுகின்றன. எபேசு நகரில் 431இல் நடந்த பொதுச்சங்கத்தின்போது நெஸ்டோரியசு என்பவரின் திரிபுக் கொள்கை கண்டனம் செய்யப்பட்டதைத் தொடர்ந்து உண்மையான கிறித்தவக் கொள்கை பறைசாற்றப்பட்டது அந்த ஓவியங்கள் வழியாக அளிக்கப்படுகின்றன. அதாவது, இயேசு கிறித்துவின் தாயான அன்னை மரியா இயேசு என்னும் மனிதருக்கு மட்டுமே தாயாவார் என்றும் அவரைக் "கடவுளின் தாய்" என்று அழைப்பது தவறு என்றும் நெஸ்டோரியசு கூறியிருந்தார். இதை மறுத்து, திருச்சபை மரியா உண்மையிலேயே இயேசு கிறித்துவின் தாய் என்றும், இயேசு மனிதத் தன்மையையும் இறைத்தன்மையையும் கொண்டவர் ஆதலால் அவருடைய தாயான மரியாவை "கடவுளின் தாய்" என்று அழைப்பது பொருத்தமே என்றும் எபேசு பொதுச்சங்கம் அறிக்கையிட்டது. இந்த வரலாறு அக்கோவிலின் கற்பதிகை ஓவியங்கள் வழியாகக் கூறப்படுகிறது.
- விசிகோத்து இனத்தவர் உரோமைக் கோவில்களிலிருந்து சூறையாடிச் சென்ற பொன் மற்றும் வெள்ளி அணிகளுக்கு மாற்றாக வேறு அணிகள் வழங்கும்படி திருத்தந்தை சிக்ஸ்துஸ் உரோமைப் பேரரசன் வாலன்டீனியனிடம் கேட்டுக்கொண்டார். பேரரசனும் அவ்வேண்டுகோளுக்கு இணங்கி, புனித பேதுரு பெருங்கோவில், புனித பவுல் பெருங்கோவில், புனித இலாத்தரன் யோவான் முதன்மைப் பேராலயம் போன்ற கோவில்களை அணிசெய்ய நன்கொடை வழங்கினார்.
- திருத்தந்தை சிக்ஸ்துஸ் உரோமையின் ஆப்பியன் சாலையில் புனித செபஸ்தியார் துறவற இல்லத்தை நிறுவினார்.
# மூன்றாம் சிக்ஸ்துஸ் (திருத்தந்தை)

## திருச்சபையின் ஒற்றுமைக்காக உழைத்தவர்

திருத்தந்தை சிக்ஸ்துஸ் திருச்சபையின் ஒற்றுமையைப் பாதுகாத்து வளர்த்திட உறுதியோடு உழைத்தார். 431இல் நடந்த எபேசு பொதுச்சங்கம் பதவி நீக்கிய அந்தியோக்கு மறைமுதல்வர் யோவான் என்பவரை மீண்டும் திருச்சபை ஒன்றிப்பில் கொணர்வதற்கு சிக்ஸ்துஸ் வழிவகுத்தார். அவர் யோவானிடம் கேட்டது ஒன்றே ஒன்றுதான்: அதாவது, நெஸ்டோரியுசு கைக்கொண்ட திரிபுக் கொள்கையை அவர் ஏற்றல் ஆகாது. சமயக் கொள்கைகளை விவாதிக்கும்போது எழக்கூடிய சிக்கல்களை சிக்ஸ்துசு நன்றாகவே அறிந்திருந்தார். அதாவது, திருத்தந்தைப் பணியை ஏற்பதற்கு முன் சிக்ஸ்துஸ் பெலாஜியுசு என்பவரின் திரிபுக் கொள்கைக்கு ஆதரவு அளித்திருந்தார். ஆனால் திருத்தந்தை சோசிமஸ் பெலாஜியுசின் கொள்கை தவறு என்று அறிவித்ததுமே சிக்ஸ்துஸ் திருச்சபையின் அதிகாரப்பூர்வ கொள்கையை ஏற்றுக்கொண்டார். அதற்கு புனித அகுஸ்தீனாரின் தூண்டுதலும் உதவியாயிற்று.  
பண்டைய திருச்சபையில் நிலவிய இரு இயக்கங்களுக்கிடையே ஒற்றுமை ஏற்பட திருத்தந்தை வழிவகுத்தார். அதாவது, இயேசுவின் இறைத்தன்மையை வலியுறுத்தி அவருடைய மனிதத்தன்மையைக் குறைத்து மதிப்பிட்டது அலெக்சாந்திரிய இயக்கம். அதற்கு நேர்மாறாக, இயேசுவின் மனிதத்தன்மையை வலியுறுத்தி அவருடைய இறைத்தன்மையைக் குறைத்து மதிப்பிட்டது அந்தியோக்கு இயக்கம். அந்த இருதரப்பினரும் ஒருவருக்கு ஒருவர் சற்றே விட்டுக்கொடுத்து, ஒன்றிப்பு ஆவணத்தில் 433ஆம் ஆண்டு கையெழுத்து இட்டனர்.
# மூன்றாம் சிக்ஸ்துஸ் (திருத்தந்தை)

## கீழைத் திருச்சபைக்கும் மேற்குத் திருச்சபைக்கும் இடையே இழுபறி

கீழைத் திருச்சபையில் காண்ஸ்டான்டினோப்பிளின் மறைமுதல்வராக இருந்த புரோக்குல் என்பவர், திருத்தந்தையின் ஆளுகைகு உட்பட்டிருந்த இல்லீரிக்கம் என்னும் பகுதியைத் தமது ஆட்சிப்பகுதியோடு சேர்த்துக்கொள்ள முயற்சி செய்தார். இதைத் தடுக்க விழைந்த திருத்தந்தை சிக்ஸ்துஸ் உடனேயே இல்லீரிக்கம் பகுதி ஆயர்களுக்குத் தகவல் கொடுத்து அவர்கள் புரோக்குலின் செயலுக்கு உடன்படலாகாது என்றும், மாறாக, தமது பதிலாளாக தெசலோனிக்காவில் ஆயராக இருந்தவரையே ஏற்கவேண்டும் என்று ஆணையிட்டார்.
# மூன்றாம் சிக்ஸ்துஸ் (திருத்தந்தை)

## இறப்பும் அடக்கமும்

திருத்தந்தை மூன்றாம் சிக்ஸ்துஸ் 440, ஆகத்து 18இல் இறந்தார். அவருடைய உடல் புனித இலாரன்சு கல்லறைத் தோட்டத்தில் அடக்கம் செய்யப்பட்டது. நான்கு நூற்றாண்டுகளுக்குப் பின்னர் மக்கள் அவருக்கு வணக்கம் செலுத்தத் தொடங்கினர். ஒன்பதாம் நூற்றாண்டைச் சேர்ந்த "மறைச்சாட்சிகள் நூலில்" அவருடைய பெயர் இடம்பெற்றது.  
திருத்தந்தை மூன்றாம் சிக்ஸ்துசின் திருவிழா மார்ச்சு 28ஆம் நாள் கொண்டாடப்படுகிறது.
# வார்ப்புரு:Infobox number

| prime = }
| divisor = }
| roman = }}
| roman unicode = }}
| unicode = }
| greek prefix = }}
| latin prefix = }}
| old english prefix = }}
| lang1 = }
| lang1 symbol = }
| lang2 = }
| lang2 symbol = }
| lang3 = }
| lang3 symbol = }
| lang4 = }
| lang4 symbol = }
| lang5 = }
| lang5 symbol = }
| lang6 = }
| lang6 symbol = }
| lang7 = }
| lang7 symbol = }
| lang8 = }
| lang8 symbol = }
| lang9 = }
| lang9 symbol = }
| lang10 = }
| lang10 symbol = }
| lang11 = }
| lang11 symbol = }
| lang12 = }
| lang12 symbol = }
| lang13 = }
| lang13 symbol = }
| lang14 = }
| lang14 symbol = }
| lang15 = }
| lang15 symbol = }
| lang16 = }
| lang16 symbol = }
| lang17 = }
| lang17 symbol = }
| lang18 = }
| lang18 symbol = }
| lang19 = }
| lang19 symbol = }
| lang20 = }
| lang20 symbol = }
| lang21 = }
| lang21 symbol = }
| lang22 = }
| lang22 symbol = }
}}<noinclude>  
</noinclude>
# அமராவதி சிறை

**அமராவதி மத்தியச் சிறை** (*Amaravati Central Prison*) என்பது இந்தியாவின் மகாராட்டிரத்தில் உள்ள ஒரு மத்திய சிறையாகும். இது 1886 ஆண்டு ஆம் ஆண்டு நிறுவப்பட்டது. இது சுதந்திர போராட்டத்தின் போது பிரித்தானிய அரசு அரசியல் சார்ந்தவர்களையும் மற்றும் சத்தியாக்கிரகிகளையும் சிறைவைக்க இதனை பயன்படுத்தினர்.  
அமராவதி சிறையில் கண்காணிப்பாளர் ஹார்வி பிரித்தானிய ஆட்சிக்கு எதிராக அரசியல்வாதிகள், தொழிலாளர்கள், மாணவர்கள் மற்றும் பெண் சத்தியாக்கிரகிகள் என அனைவரயும் கைது செய்து சித்திரவதை செய்தார். இதனை அடுத்து இந்திய மக்கள் அனைவரும் பிரித்தானிய ஆட்சிக்கு எதிராக மிகுந்த ஆக்ரோஷத்துடன் போராட ஆரம்பித்தனர்.
# கணித்தல் (கணினி)

**கணித்தல்** (*computing*) என்பது கணினியைக் கொண்டு பயனடையும், அல்லது கணினிகளை உருவாக்கும், எந்த இலக்கு சார்ந்த செயல்பாடுகளைக் கொண்டதாகும். உதாரணமாக, கணினி பயன்படுத்தல், வடிவமைத்தல், வன்பொருள் மற்றும் மென்பொருள் அமைப்புகளை வளர்த்தல்; செயலாக்கங்கள், கட்டமைத்தல், மற்றும் பல்வேறு வகையான தகவல்களை நிர்வாகித்தல்; மற்றும் கணினிகளுடன் அறிவியல் ஆராய்ச்சி செய்தல், கணினி அமைப்புகளை திறமையாக செயல்படச் செய்தல்; மற்றும் தகவல்தொடர்பு மற்றும் பொழுதுபோக்கு ஊடகங்களை உருவாக்குதல் மற்றும் அவற்றை பயன்படுத்துதல் ஆகியவற்றை கொண்டது. கணினியியலின் துணை துறைகளில் கணினி பொறியியல், மென்பொருட் பொறியியல், கணினி அறிவியல், தகவல் அமைப்புகள் மற்றும் தகவல் தொழில்நுட்பம் ஆகியவை அடங்கும்.
# கணித்தல் (கணினி)

## விளக்கங்கள்

ACM கணினியியல் திட்டம் 2005 பின்வருமாறு "கணினி பயன்படுத்தலை" வரையறுத்துள்ளது :  
பொதுவாக, கணினியியலை கணினியைக்கொண்டு பயனடையும், அல்லது கணினிகளை உருவாக்கும், எந்த இலக்கு சார்ந்த செயல்பாடுகளைக் கொண்டது என்று குறிப்பிடலாம். கணினி பயன்படுத்தல், வடிவமைத்தல்,வன்பொருள் மற்றும் மென்பொருள் அமைப்புகளை வளர்த்தல்; செயலாக்கங்கள், கட்டமைத்தல், மற்றும்பல்வேறு வகையான தகவல்களை நிர்வாகித்தல்; மற்றும் கணினிகளுடன் அறிவியல் ஆராய்ச்சி செய்தல், கணினி அமைப்புகளை திறமையாக செயல்படச் செய்தல்; மற்றும் தகவல்தொடர்பு மற்றும் பொழுதுபோக்கு ஊடகங்களை உருவாக்குதல் மற்றும் அவற்றை பயன்படுத்துதல், ஒரு தேவைக்கு ஏற்ற தகவல்களை சேகரித்தல் ஆகியவை அடங்கும் . இப்பட்டியல் முடிவற்றது . அதுமட்டுமன்றி சாத்தியக்கூறுகள் அதிகப்படியாக உள்ளன.  
அது கணினியியல் துறையில் ஐந்து துணைத்துறைகளை வரையறுக்கிறது:. கணினி அறிவியல், கணினி பொறியியல், தகவல் அமைப்புகள், தகவல் தொழில்நுட்பம், மற்றும் மென்பொருள் பொறியியல்  
எனினும், கணினியியல் திட்டம் 2005 கணினியின் பொருள், பின்வருபவற்றை சார்ந்தது என்று அங்கீகரிக்கிறது:  
கணினியியல் எனும் சொல்லிற்கு அது பயன்படுத்தப்பட்ட சூழலைப்பொறுத்து வேறு குறிப்பிட்ட அர்த்தமும் உள்ளது . உதாரணமாக, ஒரு தகவல் அமைப்புகளின் நிபுணர் ஒரு மென்பொருள் பொறியாளளிருந்து சற்றே வித்தியாசமாக கணினியியலின் பொருளை ஆய்வார். எந்த சூழலிலும், கணித்தல் என்பது சிக்கலாகவும் கடினமாகவும் இருக்கலாம் சமுதாயத்தில் நல்ல கணக்கிடுதல் செய்ய மக்கள் தேவை என்பதால், கணினியை நாம் ஒரு தொழிலாக நினைக்காமல் ஒரு துறையாகவும் நினைக்க வேண்டும்.  
ஒரு 1989 ACM அறிக்கையில், கணினி பயன்படுத்தலை ,ஒரு துறையாய் வரையறுக்கப்பட்டதுபோல் கணினியியலை ஒரு குறுகிய அளவில் விவரிக்கலாம்.  
கணினி துறை ,தகவல்களை விவரிக்கவும் அவற்றை மாற்றவும் செய்வதற்குறிய வழிமுறை பற்றிய முறையான ஆய்வு ஆகும. "எவை (திறமையாக) தானியங்க முடியும் ?" என்பதே எல்லா கணினியின் அடிப்படையான கேள்வி ஆகும்.  
கணினியியல் எனும் பதமும் எண்ணுதல் மற்றும் கணித்தல் ஆகிய சொற்களும் பொருளில் பொருந்தும். முந்தைய காலங்களில், இது இயக்குமுறை கணினித்தல் இயந்திரங்கள் என்று குறிப்பிடப்பட்டது.
# கணித்தல் (கணினி)

## கணினியியலின் வரலாறு

வன்பொருள் மற்றும் நவீன கணினி தொழில்நுட்ப வரலாற்றை விட நீண்டது கணினியியலின் வரலாறு .அவ்வரலாறு அட்டவணைகள் உதவி இல்லாமல், பேனா மற்றும் காகிதம் அல்லது சுண்ணாம்பு மற்றும் கற்பலகையின் முறைகளைக்கொண்ட வரலாற்றையும் கொண்டது.  
கணினியியல் என்பது எண்கள் பிரதிநிதித்துவம் செய்தலை நெருக்கமான பொருளாய்க் கொண்டுள்ளது . எண் போன்ற கருத்தியல்கள் எழும் முன், நாகரீகத்தின் நோக்கங்களுக்காக கணித கருத்துக்கள் இருந்தன. இந்த கருத்துக்கள் ஒன்றுக்கொன்று தொடர்பு (எண்ணிக்கையின் அடிப்படை), ஒரு நிலையான (அளவீடு பயன்படுத்தப்படுகிறது) ஒப்பிடுகையில், மற்றும் 3-4-5செங்குத்தான முக்கோணம் (ஒரு சரியான கோணத்தில் உத்தரவாதம் ஒரு சாதனம்) ஆகியவை அடங்கும்.  
முற்காலத்தில் கணக்கிடுவதற்கு பயன்படுத்த தொன்மையான கருவி எண்சட்டம் இருந்தது, அது பாபிலோனியர்களால் சுமார் 2400 கி.மு. அன்று கண்டுபிடிக்கப்பட்டது என கருதப்படுகிறது. அதன் பயன்பாட்டின் அசல் பாணி மணலில் வரையப்பட்ட கோடுகலைக்கொண்டும் கூழாங்கற்களையும் கொண்டு இருந்தது. Abaci எனும் ஒரு நவீன வடிவமைப்பு, இன்றும் கணக்கீடு கருவிகள் பயன்படுத்தப்படுகின்றன. இதுவே முதன்முதலில் அறியப்பட்ட கணினி.மேலும் 2,000 ஆண்டுகள் பழமை வாய்ந்த கிரேக்க முறைகளை முந்தையது இது.
# கணித்தல் (கணினி)

## கணினி

ஒரு கணினி நிரல் என்பது அறிவுறுத்தல்களை ஒரு தொகுதியாய் கொண்டது .இதற்கு ஏற்றார்போல் தரவுகளை கையாளும் ஒரு இயந்திரம் தான் கணினி. இந்நிரல் செயல்படுத்தக்கூடிய அமைப்பில் இருப்பதால், கணினி வழிமுறைகளை செயல்படுத்த நேரடியாக செயலாக்க முடியும். அதே நிரல், புரிந்துகொள்ளும்படியான மூல குறியீடு வடிவத்தில் அமைந்திருப்பதால், ஒரு நிரலாளரால் படிமுறை படித்து உருவாக்க முடிகிறது . வழிமுறைகள் பல்வேறு வகையான கணினிகளில் மேற்கொள்ளப்படும் என்பதால்,தொகுக்கப்பட்ட மூல வழிமுறைகளை இயந்திரத வழிமுறைகளாக மாற்றுவது மைய செயலாக்க அலகு வகையை பொறுத்ததாகும்.  
செயலாக்கம் என்பதானது , ஒரு கணினி நிரலில் உள்ள வழிமுறைகளை மேற்கொள்கிறது. வழிமுறைகள் கணினி மூலம் செய்யப்படும் கணக்கீடுகளை தெரிவிக்கின்றன. அவை நிறைவேற்றி கணினியில் தொடர்ச்சியான எளிய நடவடிக்கைகள் தூண்டலாம். அந்த நடவடிக்கைகள் வழிமுறைகளின் பொருள்களின் படி விளைவுகளை உருவாக்கும்.
# கணித்தல் (கணினி)

## கணினி

### கணினி மென்பொருள் மற்றும் வன்பொருள்

கணினி மென்பொருள் அல்லது "மென்பொருள்", என்பது கணினி எப்படி இயங்கவேண்டும் என்பதற்குரிய வழிமுறைகளை வழங்கும் கணினி நிரல் களையும் மற்றும் தொடர்புடைய தரவுகளையும் கொண்ட தொகுப்பு ஆகும். மென்பொருள், சில காரணங்களுக்காக கணினி சேமிப்பில் சேமிக்கப்பெற்ற, ஒன்று அல்லது அதற்கு மேற்பட்ட கணினி நிரல்கள் மற்றும் தரவுகளை குறிக்கிறது. வேறுவிதமாக கூறினால், மென்பொருள் என்பது திட்டங்கள், நடைமுறைகள், நெறிமுறைகள் மற்றும் ஒரு தரவு செயலாக்க அமைப்பின் செயல்பாடு ஆகியவற்றின் தொகுப்பாகும்.அதன் {0ஆவணங்கள் ஒரு தரவு செயலாக்க அமைப்பின் செயல்பாத்துடன் தொடர்புடையது. நிரல் மென்பொருள் அதை நேரடியாக கணினி வன்பொருள் வழிமுறைகளை வழங்குவதன் மூலம் அல்லது மென்பொருள் மற்றொரு துண்டு உள்ளீடு பணியாற்றினார் மூலம் செயல்படுத்தப்படுகிறது, நிரல் செயல்படுகிறது. இந்த சொற்பதம் வன்பொருள் (பருநிலை சாதனங்கள்) என்பதற்கு மாறாக உருவாக்கப்பட்டது. வன்பொருளுக்கு மாறானது , மென்பொருள். அதை "தொட முடியாது" . [11] மென்பொருள் என்பதும் சிலசமயங்களில் மிகவும் குறுகலான பொருளிலேயே பயன்படுத்தப்படுகிறது .அதாவது பயன்பாட்டு மென்பொருட்கள்.
# கணித்தல் (கணினி)

## கணினி

### கணினி மென்பொருள் மற்றும் வன்பொருள்

#### பயன்பாட்டு மென்பொருள்

ஒரு "பயன்பாடு" அல்லது "app" எனப்படும் கணினி மென்பொருள், பயனர், குறிப்பிட்ட பணிகளை செய்ய உதவும் வகையில் உள்ளது. உதாரணங்களாக நிறுவன மென்பொருள், கணக்கியல் மென்பொருள், அலுவலக தொகுப்பு கள், வரைவியல் மென்பொருள் மற்றும் மீடியா பிளேயர் கள் ஆகியவை அடங்கும். பல பயன்பாட்டு நிரல்கள் ,பிரதானமான ஆவணங்களை கையாள உதவுகின்றன . பயன்பாடுகள் கணினி மற்றும் அதன் அமைப்பு மென்பொருளுடன் தொகுக்கப்பட்டோ , அல்லது தனித்தனியாக வெளியிடப்பட்டிருக்கலாம். சில பயனர்கள் தொகுக்கப்பட்ட பயன்பாடுகளுடன் திருப்தி அடைவர் மேலும் மற்றொரு பயன்பாட்டை நிறுவமாட்டார்கள் .  
பயன்பாட்டு மென்பொருள் கணினி மென்பொருள் மற்றும் இடைப்பொருள் , ஆகியவைக்கு முரணானது. கணினி மென்பொருள் பயன்பாட்டு முறைக்கு செயலாற்றுகிறது ,இதையொட்டி பயன்பாடு பயனருக்கு செயலாற்றுகிறது .  
பயன்பாட்டு மென்பொருள் ஒரு குறிப்பிட்ட கணினி மேடையின் அல்லது கணினி மென்பொருளின் அதிகாரத்தை ஒரு குறிப்பிட்ட நோக்கத்திற்காக செயல்படுத்துகிறது. சில பயன்பாடுகள் உதாரணமாக மைக்ரோசாப்ட் ஆபீஸ் பல்வேறு தளங்களில் பதிப்புகள் கிடைக்கின்றன; மற்றவர்கள் குறுகிய தேவைகள் மற்றும் இதனால் அழைக்கப்படுகின்றன, உதாரணமாக, விண்டோஸ் ஒரு புவியியல் பயன்பாடு அல்லது கல்வி அல்லது லினக்ஸ் கேமிங் ஒரு Android பயன்பாட்டை. சில நேரங்களில் ஒரு புதிய மற்றும் பிரபலமான பயன்பாடு குறிப்பிட்ட தளங்களில் மட்டுமே இயங்க முடியம் .இது அந்த மேடையில் விரும்பத்தக்கதை அதிகரிக்கும். இதுவே கொலை பயன்பாடு என்று அழைக்கப்படுகிறது.
# கணித்தல் (கணினி)

## கணினி

### கணினி மென்பொருள் மற்றும் வன்பொருள்

#### கணினி மென்பொருள்

கணினி மென்பொருள், அல்லது அமைப்புகள் மென்பொருள்,கணினி வன்பொருளை இயக்க மற்றும் கட்டுப்படுத்த மற்றும் பயன்பாட்டு மென்பொருள் இயங்க ஒரு மேடை வழங்க வடிவமைக்கப்பட்டுள்ள கணினி மென்பொருள் ஆகும் . கணினி மென்பொருள், இயக்க அமைப்பு கள், பயன்பாட்டு மென்பொருள், சாதன இயக்கி கள், சாளர அமைப்பு கள், மற்றும் மென்பொருள் ஆகியவற்றை கொண்டுள்ளது. மொழி கள், தொடுப்பி கள், மற்றும் வழு நீக்கி போன்ற வளர்ச்சி கருவிகள் ,கணினி மென்பொருள் என வகைப்படுத்தப்பட்டுள்ளன.
# கணித்தல் (கணினி)

## கணினி

### கணினி வலைத்தளம்

எளிமையாக வலையமைப்பு என்று குறிப்பிடப்படும் ,ஒரு கணினி வலையமைப்பு, வன்பொருள் கூறுகளைக் கொண்ட ஒரு தொகுப்பு ஆகும். மேலும் அஃது வளங்கள் மற்றும் தகவல்களை தொடர்பு சேனல்கள் மூலம் ஒன்றோடொன்று பகிர்ந்துகொள்ள அனுமதிக்கும்.[17] ஒரு சாதனம் குறைந்தது ஒரு செயல்முறை ஒரு தொலை சாதனம் வாழும் குறைந்தது ஒரு செயல்முறை இருந்து / தரவை அனுப்ப / பெற முடியும் என்றால் பின்னர் இரண்டு சாதனங்களை பிணைய இருக்கும் கூறப்படுகிறது.  
வலைத்தளங்கள் பல பண்புகளைக் கொண்டு வகைப்படுத்தலாம் .அப்பண்புகலானது தரவை அனுப்பப்பயன்படும் ஊடகம் ,தகவல்தொடர்பு நெறிமுறை,அளவை,தகவல்தொடர்பு நெறிமுறை,மற்றும் நிறுவன நோக்கம்.  
தகவல்தொடர்பு நெறிமுறை கள் ஒரு கணினி நெட்வொர்க்கில் தகவல் பரிமாற விதிகள் மற்றும் தரவு படிமத்தை வரையறுக்கிறது , மேலும் வலையமைப்பு நிரலாக்கத்திற்கு அடிப்படையாகவும் அமைகிறது . நன்கு அறியப்பட்ட தொடர்பு வரைமுறைக ஈதர்நெட், ஒரு வன்பொருள் மற்றும் இணைப்பு அடுக்கு தரநிலை உள்நாட்டு பகுதி வலையமைப்பு காணப்படும் , மற்றும் இன்டர்நெட், பல நெட்வொர்க்குகள் இடையே தரவு தகவல் அதாவது, அதே போல் ஹோஸ்ட் நெறிமுறைகளின் ஒரு தொகுப்பாக வரையறுக்கும் இண்டர்நெட் புரோட்டோகால் சூட் ஆகும் முதல் ஹோஸ்ட் தரவு பரிமாற்ற மற்றும் பயன்பாடு குறிப்பிட்ட தரவு பரிமாற்றம் வடிவங்கள்.  
மின் பொறியியல்,தொலைத்தொடர்பு, கணினி அறிவியல், தகவல் தொழில்நுட்பம் அல்லது கணினி பொறியியல் ஆகியவையின் துணை துறைகளாக கணினி வலையமைப்பு கருதப்படுகிறது . ஏனெனில் கணினி வலையமைப்பு இந்த துறைகளில் கோட்பாட்டு மற்றும் நடைமுறை பயன்பாடு ஆகியவற்றை சார்ந்திருக்கின்றன .
# கணித்தல் (கணினி)

## கணினி

### கணினி வலைத்தளம்

#### இணையம்

இணையதளம் ஒன்றோடொன்று பிணைந்துள்ள கணினி வலையமைப்புகளின் சர்வதேச அமைப்பு .இணைய நெறிமுறை தொகுப்பின் (டிசிபி / ஐபி) மூலம் உலகம் முழுவதிலும் கோடிக்கணக்கான பயனர்களுக்கு உதவுகிறது. இது, மின்னணு வடமில்லா மற்றும் ஒளியியல் வலையமைப்பு தொழில்நுட்பங்களின் பரந்த வரிசை மூலம் இணைக்கப்பட்ட , உள்ளூர் தனியார், பொது, கல்வி, , மற்றும் அரசாங்கத்தின் வலையமைப்புகளை கொண்டுள்ள வலையமைப்புகளின் வலையமைப்பாகும் . உலகளாவிய வலையின் மீயுரை தரவு,மின்னஞ்சலுக்கு துணைபுரிய உள்கட்டமைப்பு முதலிய தகவல் வளங்கள் மற்றும் சேவைகளை பரவலாக கொண்டது இணையம் .
# கணித்தல் (கணினி)

## கணினி

### கணினி பயனர்

ஒரு பயனர் ,ஒரு முகவர், அல்லது ஒரு மனித முகவர் (இறுதி பயனர்) அல்லது மென்பொருள் முகவர் என்பவர் ஒரு கணினி அல்லது வலையமைப்பு சேவை பயன்படுத்துபவர் ஆவார் . ஒரு பயனர் பெரும்பாலும் ஒரு பயனர் கணக்கை வைத்திருப்பார். மேலும் ஒத்த குடிமக்கள் பேண்ட் ரேடியோ எனும் பதம் இருந்து பெறப்பட்ட, பயனர் பெயர் (மேலும் பயனர் பெயர்), திரை பெயர் (மேலும் திரைபெயர்), புனைபெயர் (மேலும் வடு ), அல்லது கைப்பிடி, அடையாளம் முதலியவற்றைக் கொண்டு இது அறியப்படலாம்.  
ஹேக்கர் தொடர்பான சொல் மூலம் , பயனர்கள் "lusers" மற்றும் "ஆற்றல் நிறைந்த பயனர்கள்" எனப் பிரிக்கப்படுகிறார்கள் [20] .  
சில திட்டங்களில் கணினி நடிகர் மற்றொரு கணினியாகவோ அல்லது ஒரு மென்பொருள் முகவராகவோ இருந்து , இறுதி பயனர் இல்லாமல் இருக்கலாம். இந்த விஷயத்தில், கணினியின் இறுதி பயனர் மறைமுக இறுதி பயனராக உள்ளார் .
# கணித்தல் (கணினி)

## கணினி

### கணினி பயனர்

#### இறுதி பயனர்

இறுதி பயனர் எனும் பதம் ஒரு துண்டு மென்பொருளின் இறுதி இயக்குநரை குறிக்கிறது,மென்பொருள் பொறியியல் கருத்து, கணினிகளின் இறுதி பயனர்கள் குழுவின் முழுநிலை குறிப்பிடும் ஒரு மென்பொருள் பொறியியலின் கருத்தாகவும் இது இருக்கிறது.. இப்பதம் மென்பொருள் செயல்படுத்துபவரையும் ,நிரலாக்க மொழி அறிந்து அதனை புதிய செயல் செய்ய உருவாக்குபவரையும் வேறுபடுத்தும்.
# கணித்தல் (கணினி)

## கணினி

### கணினி நிரலாக்கம்

எழுதுதல், சோதனை, பிழைத்திருத்தம், மூல குறியீட்டு பராமரிப்பு, கணினி நீரலாக்க ஆவணங்கள் ஆகியவற்றின் செயல்பாடே கணினி நீரலாக்கம் ஆகும் . இந்த மூல குறியீடு நிரலாக மொழியில் எழுதபத்துல்லது. இது மிகுந்த கட்டுப்பாடுகலைக்கொண்ட ஒரு செயற்கை மொழியாகும். எனினும் கணினிக்கு எது எளிய மொழி. நீரலாக்கத்தின் நோக்கம் இயந்திரத்தின் மூலம் தேவையான நடவடிக்கைகளை செயல்படுத்துவதே. உயர் தரமான மூல குறியீடு எழுதும் செயலில் பயன்பாட்டு களம் மற்றும் கணினி அறிவியல் களம் இரண்டின் அறிவு அவசியமாகும். எனவே பல்வேறு கலங்களில் தேர்ச்சி பெற்றவர்களின் குழு மூலம் ஒரு உயர்தர மென்பொருள் உருவாக்கப்படுகிறது. நீரலாளர் எனும் சொல் ,ஹேக்கர் முதல் திறந்த மூல பங்கலிப்பாளர் வரை வரையறுக்கப்பட்ட திட்டதரத்தை குறிக்கும். மற்றும் ஒரு நிரலாளர் பெரும்பாலான அல்லது அனைத்து புதிய "கொலை" பயன்பாட்டை தொடங்க கருத்து ஆதாரம் உருவாக்க கணினி நிரலாக்கத்தை செய்ய வேண்டும் .
# கணித்தல் (கணினி)

## கணினி

### கணினி நிரலாக்கம்

#### கணினி நிரலாளர்

ஒரு நிரளாலர் , கணினி நிரலாளர் , அல்லது குறிமுறையாக்கி என்பவர் கணினி மென்பொருள் உருவாகும் ஒரு நபர். கணினி நிரலாளர் எனும் சொல் கணினி நிரலாக்கத்தில் ஒரு பகுதியில் தேர்ச்சி பெற்றவரையோ அல்லது பல வகையான குறியீடு எழுதி ஒரு பொதுமைப்பட்ட மென்பொருளை உருவாக்குபவரையோ குறிப்பிடும் . ஒரு சாதாரண அணுகுமுறையை நிரலாகதிற்கு செயல்படுத்தும் ஒருவர் ஒரு நிரலாளர் ஆய்வாளர் என அறியப்படுவார் . நிரலாளரின் முதன்மை கணினி மொழி (C , C + +, Java , Lisp, Python , Smalltalk , முதலியன) அடிக்கடி மேல்கண்ட தலைப்புகள் முன்னொட்டாக இருக்கும் , மற்றும் ஒரு இணைய சூழலில் வேலை செய்தவர்கள் பெரும்பாலும் வலை தங்கள் பட்டங்கள் முன்னொட்டமாக இருக்கும். நிரலாளர் எனும் பதம் ஒரு மென்பொருள் உருவாக்குபவர், மென்பொருள் பொறியாளர், கணினி விஞ்ஞானி, அல்லது மென்பொருள் ஆய்வாளர் ஆகியவர்களை குறிக்க பயன்படுத்தப்படுகிறது. எனினும், இந்த தொழிலின் உறுப்பினர்கள் பொதுவாக [24] நிரலாக்கத்தை தாண்டி, மற்ற மென்பொருள் பொறியியல் திறன்களையும் கொண்டிருக்கிறார்கள்; இந்த காரணத்திற்காக, நிரலாளர் எனும் சொல் சில நேரங்களில் மற்ற தொழில்களில் ஒரு அவமதிப்பு அல்லது தரக்குறைவானதாக எளிமைப்படுத்தப்பட்டதாக கருதப்படுகிறது [25] . இது உருவாக்குபவர்கள், ஆய்வாளர்கள், கணினி விஞ்ஞானிகள், மென்பொருள், இந்த தொழில்கள் பொருள் விளக்கங்கள் நுணுக்கமான வேறுபாடுகள் நேரத்தில் புதிராக , தொடர்ந்து வெளியாட்கள் மத்தியில் மிகுந்த விவாதத்தை இட்டு சென்றுள்ளது. அதிகமாக மேலும் பொதுவாக பயன்படுத்தப்படும் பதமான மென்பொருள் உருவாக்கம்,,அவசியமாக பொறியியல் முன்னுதாரணம் ஒன்றின் கீழ் உட்படுத்த வேண்டியதில்லை . பொறியியல் துறையை சார்ந்த மென்பொருள் பொறியியலில் பொதுவாக ஏற்றுக்கொள்ளப்பட்ட கருத்துக்கள் அறிவு மென்பொருள் பொறியியல் உடல் (SWEBOK) வழிகாட்டியில் குறிப்பிடப்பட்டுள்ளது . SWEBOK சர்வதேச தரம் ISO / IEC டி 19759:2005 என ஏற்றுக்கொள்ளப்பட்டது..
# கணித்தல் (கணினி)

## கணினி

### கணினி அறிவியல்

கணினி அறிவியல் அல்லது கணினிக்கும் அறிவியல் (சுருக்கமாக CS அல்லது Comp Sci ) என்பது கணக்கீடு மற்றும் அதன் பயன்பாடுகளின் அறிவியல் மற்றும் செயல்வழி அணுகுமுறை ஆகும். ஒரு கணினி விஞ்ஞானி கணக்கியல் கொள்கை மற்றும் கணக்கீட்டு அமைப்புகளின் வடிவமைப்பில் தேர்ச்சி பெற்றவர் .[60]  
கணினி அமைப்புகள் மற்றும் முற்றிலும் தத்துவார்த்த பகுதிகளின் அமலாக்கம் மற்றும் பயன்பாட்டிற்காக கணினி அறிவியலின் துறைகளாக நடைமுறை நுட்பங்கள்அமைந்துள்ளது. இது போன்ற கிராபிக்ஸ் போன்ற மற்றவர்கள், நிஜ உலக பயன்பாடுகள் வலியுறுத்த போது போன்ற கணக்கீட்டு சிக்கல் கள் அடிப்படை பண்புகள் படிப்பதற்கான ஒரு கணிப்பு சிக்கலான கோட்பாடு, சில,,, மிகவும் சுருக்கம் ஆகும். இன்னும் பலர் கணிப்புகளை செயல்படுத்துதலில் உள்ள சவால்களில் கவனம் செலுத்துகிறார்கள்.. எடுத்துக்காட்டாக, நிரலாக்க மொழி கோட்பாடு கணிப்புகளுக்கு விவரத்தை அணுகுகிறது.அதேசமயம் கணினி நிரலாக்கத்தின் ஆய்வானது நிரலாக மொழி மற்றும் சிக்கல் வாய்ந்த அமைப்புகளின் பயனின் அம்சங்களை சார்ந்தது.மனித கணினி தொடர்பு, பயனுள்ள ,பொருந்தக்கூடியனவாக, மற்றும் மனிதர்கள் உலக அளவில் அணுகக்கூடிய கணினிகள் செய்வதில் உடையசவால்கள் மற்றும் கணக்கீடுகளில் கவனம் செலுத்துகிறது.
# கணித்தல் (கணினி)

## கணினி

### தகவல் அமைப்புகள்

மக்கள் மற்றும் நிறுவனங்கள், வடிக்க, செயல்முறை சேகரிக்க உருவாக்க, மற்றும் தரவு விநியோகிக்க பயன்படுத்தும் நிரப்பு வலையமைப்புகளின் வன்பொருள் மற்றும் மென்பொருள்களின்(தகல் தொழில்நுட்பம் பார்க்க ) ஆய்வே "தகவல் அமைப்புகள்(IS )".
ஒரு கணினி அறிவியல் துறையுனுள் உள்ள பல்வேறு வணிக{/0 மாதிரிகள் மற்றும் தொடர்புடையவழிமுறை செயல்களை ஆய்வு செய்ய , ஆய்வு பாலங்கள் வணிகம் மற்றும் கணினி அறிவியல் தகவல் மற்றும் கணக்கீடு கோட்பாட்டின் அடித்தளத்தை உபயோகிக்கிறது. -->
The study bridges business and computer science using the theoretical foundations of information and computation to study various business models and related algorithmic processes within a computer science discipline. கணினிகள் மற்றும் அவற்றின் கொள்கைகள், அவற்றின் மென்பொருள் மற்றும் வன்பொருள் வடிவமைப்புகள், அவற்றின் பயன்பாடுகள் மற்றும் சமூகத்தின் மீது அவற்றின் தாக்கம் உள்ளிட்ட படித்தீர்வு செய்முறைகளை ஆராய உதவும் தளமே கணினி தகவல் அமைப்பு(கள்). அதே வேளையில் வடிவமைப்பின் மீது செயல்பாட்டை வலியுறுத்துகிறது தகவல் அமைப்பு.
# கணித்தல் (கணினி)

## கணினி

### தகவல் தொழில்நுட்பம்

தகவல் தொழில்நுட்பம் (ஐடி) என்பதொரு கணினி மற்றும் தொலைத்தொடர்பு உபகரணங்களின் பயன்பாடு ஆகும்.அவை , சேமிக்க பெற, பரிமாற மற்றும் தரவு கையாளுதல் ஆகியவற்றிற்கு உதவும். இது பெரும்பாலும் ஒரு வணிக அல்லது பிற நிறுவன சூழலில் அமைந்திருக்கும். இப்பதம் பொதுவாக கணினி மற்றும் கணினி வலையமைப்பு என்பதற்குப் பொருந்தும் .ஆனால் இஃது தொலைக்காட்சி மற்றும் தொலைபேசி முதலிய தகவல் பரிமாற்ற சாதனங்களை உள்ளடக்கும் . கணினி வன்பொருள், மென்பொருள், மின்னணு, குறைக்கடத்தி கள், இணையம், தொலை தொடர்பு கருவிகள், மின் வணிகம் மற்றும் கணினி சேவைகள், போன்ற பல தொழில்கள் தகவல் தொழில்நுட்பத்துடன் , தொடர்பு கொண்டுள்ளது .
# கணித்தல் (கணினி)

## கணினியியலில் வேலைவாய்ப்பு

### அமைப்புகளின் நிர்வாகம்

ஒரு கணினியின் நிர்வாகி, ஐ டி அமைப்புகளின் நிர்வாகி, அமைப்புகளின் நிர்வாகி, அல்லது sysadmin என்பவர் ஒரு கணினி அமைப்பையும் வலையமைப்பையும் செயல்படவும் பராமரிக்கவும் செய்பவர் ஆவார் . ஒரு கணினி நிர்வாகியின் கடமைகள் பரந்து இருக்கும் .மேலும் அவை ஒரு நிறுவனத்திலிருந்து மற்றொன்றில் பரவலாக வேறுபடும் . sysadmins பொதுவாக ஆதரவு மற்றும் சர்வர் கள் அல்லது மற்ற கணினிகளை பராமரிப்பது, மற்றும் திட்டமிடுதல் மற்றும் சேவை தடங்கல்கள் மற்றும் பிற பிரச்சினைகள் காரணமாக, நிறுவும் பொறுப்பை. உரையாக்கம் அல்லது ஒளி நிரலாக்க, கணினி இயக்குபவர்கள் மேற்பார்வை அல்லது பயிற்சி முறைகள் தொடர்பான திட்டங்களுக்கு திட்ட மேலாண்மை, தொழில்நுட்ப ஆதரவு ஊழியரின் அறிவிற்கு அப்பாலான கணினி பிரச்சினைகளுக்கு ஆலோசகர்ஆகியவை பிற கடமைகள் ஆகும்.
# கணித்தல் (கணினி)

## காண்க

கணினி கட்டுரைகள் வரலாறு குறியீட்டு
கணினி சொல்லியலின் பட்டியல்
விஞ்ஞான கணிப்பு
மின்னணு தரவு செயலாக்கம்
# கணித்தல் (கணினி)

## பிற இணைப்புகள்

கணினி இலவச ஆன்லைன் அகராதி
வெளியீடுகள் திறந்த அணுகல் களஞ்சியம் - கணினி துறை - இம்பீரியல் காலேஜ் லண்டன்
# பிரச்சோதனன்

**பிரச்சோதனன்** என்பவன் பெருங்கதை இலக்கியத்தில் வரும் கதை மாந்தர்களில் ஒருவன். இந்த இலக்கியத்தின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனன் அவந்தி நாட்டு அரசன். இவனுக்குப் பதினாயிரம் (10,000) மனைவியர். அவர்களில் முதன்மையானவள் பதுமகாரிகை. பதுமகாரிகையின் மகள் வாசவதத்தை. மனைவியருக்குப் பிறந்த பிள்ளைகள் பலர். அவர்களில் பாலகன், பாலகுமரன், கோபாலகன் என்னும் மூவரும் சிறந்து விளங்கிய முதல்வர்கள்.  
பிரச்சோதனன் தனக்குத் திறை செலுத்தாதவர்கள் வத்தவ நாட்டு அரசன் உதயணனும், வைசாலி நகரத்து அரசன் யூகியும் என அறிந்து அவர்களை வெல்லத் திட்டமிட்டான். உதயணன் தனக்கு உதவிய தெய்வயானையை இழந்து அதனைத் தேடிக்கொண்டு காட்டில் அலைவதை அறிந்து ஒருபுறம் யூகியைத் தாக்கவும், மற்றொருபுறம் உதயணனைத் தந்திரத்தால் வெல்லவும் திட்டமிட்டான்.  
எந்திர யானை ஒன்று செய்து அனுப்பி, போரிட்டு, உதயணனைக் கைது செய்து கொண்டுவந்தான்.
# பொன்னம்பட்டி

**பொன்னம்பட்டி பேரூராட்சி** திருச்சி மாவட்டம், மருங்காபுரி வட்டத்தில் உள்ள பேரூராட்சி ஆகும். 2017-இல் பொன்னம்பட்டி **ஐ எஸ் ஓ** (ISO 9001:2015) தரச்சான்றிதழ் பெற்றுள்ளது. இதன் அஞ்சல் சுட்டு எண் 621314 ஆகும்.
# பொன்னம்பட்டி

## அமைவிடம்

பொன்னம்பட்டி பேரூராட்சியின் அலுவலகம், மதுரை - திருச்சி செல்லும் தேசிய நெடுஞ்சாலையில், துவரங்குறிச்சியில் உள்ளது. பொன்னம்பட்டி பேரூராட்சிக்கு அருகமைந்த தொடருந்து நிலையம், 32 கி.மீ. தொலைவில் அமைந்த மணப்பாறை ஆகும்.
# பொன்னம்பட்டி

## பேரூராட்சியின் அமைப்பு

10.83 ச.கி.மீ. பரப்பும், 15 வார்டுகளும், 29 தெருக்களும் கொண்ட இப்பேரூராட்சி மணப்பாறை (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# பொன்னம்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2686 வீடுகளும், 12167 மக்கள்தொகையும் கொண்டது.
# வாசவதத்தை

**வாசவதத்தை** பெருங்கதை காப்பியத்தில் வரும் கதை மாந்தர்களில் ஒருத்தி. இவளது தந்தை பிரச்சோதனன். தாய் பதுமகாரிகை. பெருங்கதை நூலின் காப்பியத் தலைவன் உதயணனின் முதல் மனைவி. இந்திரன் அருளால் பதுமகாரிகை வயிற்றில் பிறந்தவள். இந்திரனைக் குறிக்கும் பெயர்களில் ஒன்று வாசவன். தத்தை என்னும் சொல் கிளியைக் குறிக்கும். வாசவனுக்குப் பிறந்த கிளி போன்ற பெண் என்ற முறையில் இவளுக்கு வாசவதத்தை என்னும் பெயரைச் சூட்டினர்.
# வலகம்பாகு

**வலகம்பாகு** அல்லது **வட்டகாமினி அபயன்** என்பவன் இலங்கையின் அனுராதபுர அரசனாவான். அரசனாகி ஐந்து மாதங்களுக்குப் பின், தென்னிந்தியாவில் இருந்து வந்த ஒரு கிளர்ச்சிப் படை மூலம் இவனை வீழ்த்தி ஆட்சியைக் கைப்பற்றியது. ஆனால் பதினான்கு ஆண்டுகள் கழித்து படையெடுப்பாளர்களை தோற்கடித்து மீண்டும் அரியணை ஏறினான்.  
துட்ட காமினியின் சகோதரனான சத்தா திச்சனின் நான்காம் மகன் ஆவான். இவனுடைய மூத்த சகோதரர்களான துலத்தன், லஞ்ச திச்சன், கல்லாட நாகன் என்போர் இவனுக்கு முன்பே ஆட்சிபுரிந்தனர். இவன் கல்லாட நாகனின் மகனான மகசுழிகா என்பவனை தனது மகனாக ஏற்றுக்கொண்டான். மகசுழிகாவின் தாயான அனுலாதேவியை ராணியாக ஏற்றுக்கொண்டான். இவனுக்கு சோமாதேவி எனும் இன்னொரு மனைவியும் இருந்தாள்.
# வலகம்பாகு

## சேவைகள்

இவனே அபயகிரி விகாரையைக் கட்டுவித்தான். இதன் உயரம் 70 மீற்றர்கள் ஆகும். இவ்வபயகிரி விகாரை பின்னாளில் நாட்டின் பிரதான மூன்று பௌத்த அமைப்புக்களுள் ஒன்றாக விளங்கியது. இதைவிடவும் மேலும் சில தாதுகோபங்களையும் இவன் கட்டியுள்ளான். இதைப்பற்றிய குறிப்புகள் திரிபிடகத்தில் இவ்வரசனின் ஆட்சிக்காலத்தில் பதியப்பட்டுள்ளன.
# எந்திர யானை

**எந்திர யானை** என்பது எந்திரத்தால் இயங்கும் யானை. பெருங்கதை என்னும் இலக்கியம் இதனைக் குறிப்பிடுகிறது. பிரச்சோதனன் என்னும் அரசன் உதயணனைக் கைது செய்ய இதனை உருவாக்கினான்.  
சிறந்த சிற்பிகளைக் கொண்டு அரக்காலும் மரத்தாலும் இதனை உருவாக்கினான். தொண்ணூற்றாறு (96) போர்வீரர்கள் அதன் வயிற்றில் ஒளிந்திருக்குமாறு செய்தான். அதன் கால்களிலும், துதிக்கையிலும் போரிடுவதற்கு உரிய ஆயுதங்களை மறைத்து வைத்தான். சாலங்காயன் என்னும் படைத்தலைவன் பதினாயிரம் சதுரங்கப் படைகளுடன் எந்திர யானையை வழிநடத்திச் சென்றான்.  
இந்தமாய யானை தன்னை உயிருள்ளது போலக் காட்டிப் பல பிடிகள் புடை சூழக் காட்டில் திருந்துகொண்டிருந்தது. உதயணன் இந்த யானையைத் தன்னிடமிருந்து பிரிந்து போய்விட்ட தெய்வயானை என எண்ணித் தன்னிடமிருந்த, அதனை மயக்கும், கோடபதி என்னும் யாழை மீட்டினான். அருகில் நெருங்கினான். அப்போது யானைக்குள் இருந்த போர்வீரர்கள் வெளிப்பட்டு உதயணனைப் பலவாறு திட்டினர். அந்தச் சொற்கள் சிறியோரின் இழிசொற்கள் என எண்ணி உதயணன் நகைத்தான்.  
உதயணனுக்குத் துணையாக 500 வீரர்களுடன் வந்திருந்த உதயணனின் தோழன் வயந்தகன் எந்திர யானைக்குள்ளிருந்து வெளிப்பட்ட 96 பேரையும் கொன்றான். பதினாயிரம் பேருடன் வந்திருந்த சாலங்காயன் உதயணனைத் தாக்கினான். சாலங்காயன் படைகளை உதயணன் வீழ்த்தினான். சாலங்காயன் பிரச்சோதனனுக்கு அமைச்சனாகவும் விளங்கியபடியால் அமைச்சனைக் கொல்லக்கூடாது என உதயணன் விட்டுவிட்டான். பின்னர் உதயணன் யானையைக் கொல்லத் துணிந்து வாளால் வீசினான். வாள் யானையின் கொம்பில் பட்டு முறிந்துவிட்டது. இந்த நிலையில் சாலங்காயன் உதயணனைக் கைது செய்தான்.
# சோரநாகன்

**சோரநாகன்** என்பவன் கி.மு. 62 தொடக்கம் கி.மு. 50 வரை இலங்கையின் அனுராதபுர இராசதானியை ஆண்ட அரசன் ஆவான். இவன் இவனுடைய மைத்துனனான மகசுழி மகாதீசனை தோற்கடித்து ஆட்சிபீடம் ஏறினான். இவனுடைய மருமகன் குட திச்சன் இவனின் பின்பு ஆட்சிபீடம் ஏறினான். இவன் வலகம்பா மன்னனின் மகனாவான். மகசுழி மகாதீசன் காலத்தில் இவன் அரசனுக்கு எதிராகக் கலகம் செய்ததால் நாக எனு பெயர் கொண்ட இவனுக்கு சோர எனும் பெயர்ப்பதமும் சேர்க்கப்பட்டது. இவன் விகாரைகளை அழித்துப் பாவச்செயல்கள் செய்ததாக அறியப்படுகின்றான்.
# குட்ட திச்சன்

**குட்ட திச்சன்** அல்லது **குட திச்சன்** என்பவன் கி.மு. 50 தொடக்கம் கி.மு. 47 வரை இலங்கையின் அனுராதபுரத்தை ஆண்ட அரசன் ஆவான். இவனுக்கு முன் சோரநாகன் என்பவன் அரியணையில் இருந்தான். இவனுடைய ஆட்சிக்குப்பின் முதலாம் சிவன் ஆட்சியேறினான். இவனுடைய தந்தை தான் மகசுழி மகாதீசன். இவனுடைய மனைவியே இலங்காபுரியின் முதல் அரசியான அனுலாதேவி.
# முத்தாண்டி குப்பம்

**முத்தாண்டிக்குப்பம்** தமிழ் நாடு மாநிலம் கடலூர் மாவட்டம் பண்ருட்டி வட்டத்தில் பேர்பெரியான்குப்பம் ஊராட்சிக்குட்பட்ட ஓர் சிற்றூராகும் இது நெய்வேலியில் இருந்து வடக்கே சுமார் மூன்று கி.மீ தூரத்திலும் பண்ருட்டியிலிருந்து தெற்கே சுமார் 16 கி.மீ தூரத்தில் உள்ளது.
இப்பகுதி அரசு தொடர்பான சேவைகளுக்கும் மற்றும் பொதுதேவைக்காகவும் இதன் தாய் கிராமமான பேர்பெரியான்குப்பத்தை சார்ந்தே உள்ளது.
# முத்தாண்டி குப்பம்

## மக்கள்

இங்கு சுமார் 850 குடும்பங்கள் உள்ளன. வன்னியர்களே பெரும்பான்மையாக உள்ளனர்.
# முத்தாண்டி குப்பம்

## நீர் ஆதாரம்

இவ்வூர் மக்கள் அருகிலுள்ள பேர்பெரியான் குப்பம் கோயில் ஏரி நீரைத்தான் குடிக்கவும், சமைக்கவும் குளிக்கவும் பயன்படுத்தி வந்தனர். கழிவுகள் அதிகம் கலந்தமையால் நீர் கெட்டது. இந்திய விடுதலைக்குப்பின் ஊராட்சி ஒன்றியங்கள் ஆழ்துளை கிணறுகளை அமைத்து தூய குடிநீர் வழங்கியது. அதன்பின் அந்த ஏரி நீர் கால் நடைகளுக்கு குடி நீராகவும், முந்திரிக்கு பூச்சி மருந்து தெளிக்கவும் பயன்படுகிறது. குறிப்பாக, ஏரிக்கு அருகில் பழமையான சிவன் கோயில் ஒன்று உள்ளது. அதனால் அந்த ஏரியைக்கோயில் ஏரி அழைக்கின்றனர்.
# முத்தாண்டி குப்பம்

## தொழில்

மக்கள் மானாவாரி பயிர்களான கம்பு, கேழ்வரகு, சோளம். வரகு, தினை, சாமை, உளுந்து, கொள்ளு, துவரை, எள்ளு ஆகியவற்றைப்
பயிர் செய்து வந்தனர் .பணப்பயிரான முந்திரி வெளி நாடுகளுக்கு ஏற்றுமதி செய்ய ஆரம்ப்பித்தபின் முந்திரியில் லாபம் கண்டனர். அதனால் புன்செய் பயிர்களை விட்டு முந்திரி பயிர் செய்து வருகின்றனர். 2011 ல் வீசிய தானே புயல் முந்திரி மரங்களை வேருடன் பிடுங்கி எரிந்து விட்டது. மக்கள் முந்திரியில் பெரும் இழப்பைக்கண்டனர்.
# முத்தாண்டி குப்பம்

## சாலை வசதி

சென்னை - கும்பகோணம் 45C தேசிய நெடுஞ்சாலையில் கொள்ளுக்காரன் குட்டை என்ற இடத்திலிருந்து தொடங்கி ஒரு சாலை முத்தாண்டிக்குப்பம் பேர்பெரியான்குப்பம் வழியாக விருத்தாசலம் செல்கிறது. இந்த சாலைக்குக்கு வடபுறம் பேர்பெரியான் குப்பம் உள்ளது. மற்றொரு சாலை நெய்வேலி நகரத்திலிருந்து தொடங்கி முத்தாண்டிக் குப்பம் வழியாக பண்ருட்டி செல்கிறது.சாலைக்கு அருகில் முத்தாண்டிக்குப்பம் காவல் நிலையம் உள்ளது.
# முத்தாண்டி குப்பம்

## போக்குவரவு வசதி

நெய்வேலி நகரத்திலிருந்து முத்தாண்டிக்குப்பம் வழியாக பண்ருட்டிக்கு அரசு நகர பேருந்து செல்கிறது. வடலூரிலிருந்து முத்தாண்டிக்குப்பம் பேர்பெரியான்குப்பம் வழியாக அரசு நகர பேருந்து காட்டுக் கூடலூருக்குச் செல்கிறது.பண்ருட்டியிலிருந்து முத்தாண்டிக்குப்பம் வழியாக விருத்தாசலத்துக்கு ஒரு பேருந்து செல்கிறது.
# முத்தாண்டி குப்பம்

## கல்வி

ஊராட்சி ஒன்றிய தொடக்கப்பள்ளிப் பள்ளி ஒன்று உள்ளது. பேர்பெரியான் குப்பத்தில் அரசு ஆண்கள் மேல் நிலைப்பள்ளியும், அரசு பெண்கள் மேல் நிலைப்பள்ளியும் உள்ளது. முத்தாண்டிக்குப்பம் மாணவர்கள் அப்பள்ளிகளில் உயர்கல்வி பெருகின்றனர்.
# சாலங்காயன்

**சாலங்காயன்** பெருங்கதை காப்பியத்தில் வரும் கதைமாந்தர்களில் ஒருவன். உதயணன் காப்பியத் தலைவன். உதயணனின் முதல் மாமனார் பிரச்சோதனன். பிரச்சோதனனின் அமைச்சனாகவும், படைத்தலைவனாவும் விளங்கியவன் சாலங்காயன்.  
உதயணனைப் பிடித்து வருவதற்காக 10,000 படைவீரர்களுடனும் எந்திர யானையுடனும் சென்றான். எந்திர யானைக்குள்ளே ஒளிந்திருந்து வெளிப்பட்டு உதயணனைத் தாக்கிய வீரர்களை வயந்தகன் கொன்ற பின்னர் உதயணனைத் தாக்கினான். இவனுடன் இருந்த அனைவரையும் உதயணன் கொன்ற பின்னர் இந்தச் சாலங்காயனை 'அமைச்சனைக் கொல்லலாகாது' என உதயணன் விட்டுவைத்தான். உதயணன் வீசிய வாள் எந்திர யானையின் கொம்பில் பட்டு முரிந்துபோனபோது உதயணனைக் கைது செய்து கொண்டுவந்தவன் இந்தச் சாலங்காயன்.  
மத யானையை நூலால் கட்டுவது போலச் சாலங்காயன் உதயணனைத் தன் மேலாடையால் கட்டித் தேரின்மீது ஏற்றி, உச்சைனி நகருக்குக் கொண்டுவந்தான். தன் அரசன் பிரச்சோதனனுக்குத் தெரிவித்தான். பிரச்சோதனன் ஆணைப்படி உதயணனை இருட்டறை ஒன்றில் அடைத்துவைத்தான்.
# பாலகன்

**பாலகன்** என்பவன் பெருங்கதை காப்பியத்தில் வரும் கதை மாந்தர்களில் ஒருவன். பெருங்கதை நூலின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனனின் பல பிள்ளைகளில் சிறப்புக்குரிய முதன்மையான மூவரில் இவன் ஒருவன். பாலகுமரன், கோபாலகன் ஆகியோர் மற்ற இருவர்.
# பாலகுமரன்

**பாலகுமரன்** என்பவன் பெருங்கதை காப்பியத்தில் வரும் கதை மாந்தர்களில் ஒருவன். பெருங்கதை நூலின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனனின் பல பிள்ளைகளில் சிறப்புக்குரிய முதன்மையான மூவரில் இவன் ஒருவன். பாலகன், கோபாலகன் ஆகியோர் மற்ற இருவர்.
# கோபாலகன்

**கோபாலகன்** என்பவன் பெருங்கதை காப்பியத்தில் வரும் கதை மாந்தர்களில் ஒருவன். பெருங்கதை நூலின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனனின் பல பிள்ளைகளில் சிறப்புக்குரிய முதன்மையான மூவரில் இவன் ஒருவன். பாலகுமரன், பாலகன் ஆகியோர் மற்ற இருவர்.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

**பாலியல் குற்றங்களிலிருந்து குழந்தைகளைப் பாதுகாக்கும் சட்டம் 2012** (**போக்சோ சட்டம்**), (The Protection of Children from Sexual Offenses (POCSO) Act, 2012) என்பது , இந்தியாவில் பாலியல் குற்றங்களிலிருந்து குழந்தைகளைப் பாதுகாக்க உருவாக்கப்பட்ட சட்டமாகும். இதனைச் சுருக்கமாக *போக்சோ சட்டம்* அல்லது *போக்ஸோ சட்டம்* என அழைக்கப்படுகிறது. இச்சட்டம் , மாநிலங்களவையில் 2012 ஆம் ஆண்டு மே மாதம் 10ம்தேதியும், மக்களவையில் மே மாதம் 22ம் தேதியும் நிறைவேற்றப்பட்ட சட்டமாகும்.இதற்கான விதிமுறைகளும் உருவாக்கப்பட்டு, நவம்பர் 14ம் தேதி அரசிதழ் அறிவிக்கை வெளியிடப்பட்டது. இச்சட்டம் வரும் முன் , குழந்தைகள் மீதான பாலியல் வன்முறை, இந்திய தண்டனை சட்டப்பிரிவுகளின் கீழ் பதிவு செய்யப்பட்டது. இப்பிரிவுகள், குழந்தைகள், வயது வந்தவர்கள் என்ற வித்தியாசமின்றி வழக்குகளைக் கையாண்டன.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

## சட்டத்தின் பொதுவான அம்சங்கள்

18 வயதுக்குக் குறைவான அனைத்துக் குழந்தைகளும் பாலின வித்தியாசமின்றி, இச் சட்டத்தின் வரையறைக்குள் வருவர். அதாவது ஆண் குழந்தைகள், சிறுவர்களும் பாதிக்கப்பட்டாலும், இச்சட்டம் தலையீடு செய்யும். பாலியல் தாக்குதல்/வன்முறை, பாலியல் துன் புறுத்தல்/சீண்டல், ஆபாசப் படமெடுக்கக் குழந்தைகளைப் பயன்படுத்துதல் போன்றவற்றைக் குற்றங்களாக இச்சட்டம் முன்வைக்கிறது. 30 நாட்களுக்குள் குழந்தையின் சாட்சியம் பதிவு செய்யப்பட வேண்டும். ஒரு வருடத்துக்குள் வழக்கு முடிய வேண்டும். இது மிகத் தேவையானது. சாதாரண சிறை தண்டனையிலிருந்து, கடுங் காவல், ஆயுள் தண்டனை வரை கொடுக்கலாம் என சட்டம் குறிப்பிடுகிறது. சில வகை பாலியல் வன்முறைக்குக் கூடுதல் தண்டனை உண்டு. உதாரணமாக, காவல் துறையினர், பாதுகாப்புப் படையினர், ராணுவம், அரசு அதிகாரிகள் போன்றவர்கள் பாதுகாவலர்கள் அல்லது நம்பிக்கைக் குரியவர்கள். அவர்களே குற்றம் இழைக்கும் போது, அதிக தண்டனை உண்டு என இச்சட்டம் தெளிவுபடுத்துகிறது. மாவட்ட அளவில் குழந்தை பாதுகாப்புப் பிரிவு அமைக்கப்பட வேண்டும். தனி காவல் துறை பிரிவும் ஏற்படுத்தப்பட வேண்டும். பாதிக்கப்பட்ட குழந்தை எங்கு இருந்தால், அக்குழந்தையின் நலனுக்கு உகந்தது என்று பார்க்க வேண்டும். சில சமயம், குடும்ப உறுப்பினர்களே குற்றம் செய்பவராக இருந்தால், அங்கிருந்து குழந்தையை வேறு இடத்துக்கு மாற்ற வேண்டும்.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

## குழந்தையின் நலனே பிரதானம்

சிறப்பு நீதிமன்றங்கள் இதற்காக நிறுவப்பட வேண்டும். வழக்கின் துவக்கத்திலிருந்து இறுதி வரை - புகார் கொடுப்பது, முதல் தகவல் அறிக்கை பதிவு, விசாரணை, வாக்கு மூலம் பதிவு, வழக்கு நடப்பது போன்ற அனைத்திலும் - பாதிக்கப் பட்ட குழந்தைகளின் நலன் மையமாக இருக்க வேண்டும். அதுதான் மிக முக்கியத்துவம் அளிக்கப்பட வேண்டிய அம்சம் என்று சட்டம் கூறுகிறது. உதாரணமாக, “பாதிக்கப்பட்ட சிறுமி/சிறுவரின் சாட்சியம் அவர்களின் வீட்டிலோ அல்லது அவர்கள் விரும்புகிற இடத்திலோ தான் பதிவு செய்யப் பட வேண்டும். துணை ஆய்வாளர் அல்லது அதற்கு மேற்பட்ட பொறுப்பில் உள்ள பெண் காவல் அதிகாரி தான் பதிவு செய்ய வேண்டும். அப்போது காவலர் சீருடையில் அந்த அதிகாரி இருக்கக் கூடாது.”இரவு நேரத்தில், அவர்களைக் காவல் நிலையத்தில் வைத்துக் கொள்ளக் கூடாது. குழந்தை எதை எப்படி சொல்லுகிறதோ, அதை அப்படியே அந்த வார்த்தைகளில் பதிவு செய்ய வேண்டும். மாற்றுத் திறனாளி என்றால், குழந்தை பேசுவதைப் புரிந்து கொண்டு எடுத்துச் சொல்ல சைகை மொழி பேசுபவர் அல்லது குழந்தையின் பெற்றோர், உறவினரின் உதவியைப் பெற்றுக் கொள்ள வேண்டும்.மருத்துவப் பரிசோதனை, பெற்றோர்/உற்றோரின் முன்னிலையில் செய்யப் பட வேண்டும். பெண் குழந்தை என்றால், பெண் மருத்துவர் செய்ய வேண்டும். அவசர மருத்துவ சிகிச்சை அளிக்க நேர்கிறபோது, மருத்துவர்கள் காவல் துறை அல்லது நீதி துறையின் உத்தரவைக் கோரக் கூடாது.வழக்கு நடக்கும்போது, அடிக்கடி குழந்தை ஆசுவாசப்படுத்திக்கொள்ள நேரம் ஒதுக்க வேண்டும்.விசாரணையோ, வழக்கோ, வாக்கு மூலமோ பாதிக்கப்பட்ட சிறுமி/சிறுவரைத் திரும்ப திரும்ப நடந்ததைச் சொல்ல வற்புறுத்தக் கூடாது.குறுக்கு விசாரணை என்ற பெயரில் சங்கடப் படுத்தும் கேள்விகள் அல்லது நடத்தையை சந்தேகிக்கும் கேள்விகளைக் கேட்கக் கூடாது.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

## குறிப்பிடத் தகுந்த பிரிவுகள்

குற்றம் இழைத்தவர்கள் மட்டுமல்ல, குற்றத்தை செய்யும் நோக்கத்துடன் அதற்காக முயற்சித்தவர்களும் குற்றவாளிகள் தான். பாலியல் வன்முறை செய்ய, ஒரு சிறுமியை இழுத்துச் சென்றிருக்கலாம். யாரோ வருகிறார்கள் என்பதற்காக விட்டு விட்டு ஓடியிருக்கலாம். பணம் திருடினாளா என்று பரிசோதிக்கவே தனியாக அழைத்து வந்தேன் என்று ஆசிரியர் கூறலாம். வழக்கு வந்தால், குற்றம் நடக்கவில்லையே என்று தப்பித்துக் கொள்ள வாய்ப்பிருக்கிறது. ஆனால் இச்சட்டம், தப்பிக்கும் வழியை மிகச் சரியாக அடைக்கிறது. குற்றத்துக்கு என்ன தண்டனையோ, அதில் பாதியை குற்றம் செய்யும் நோக்கத்துடன் முயற்சிப்பவர்களுக்கு வழங்க வேண்டும் என்று கூறுகிறது.மற்றொரு முக்கிய பிரிவு, பாலியல் வன் கொடுமை குற்றத்தைப் பொறுத்தமட்டில், குற்றம் நடந்தது என்று மனுதாரர் ப்ராசிகியூஷன் தரப்பு நிரூபிக்க வேண்டியதில்லை. குற்றவாளி தான், தான் குற்றம் செய்யவில்லை என்று நிரூபிக்க வேண்டும் என்று வலியுறுத்துகிறது.பாலியல் வன்முறைக்கு உள்ளாக்கப்பட்ட சிறுவர், சிறுமியர் பெயரையும், அடையாளத்தையும், சிறப்பு நீதிமன்றத்தின் அனுமதியில்லாமல் ஊடகங்கள் வெளியிடக்கூடாது என்பது அழுத்தமாக சொல்லப்பட்டிருக்கிறது. காவல் துறையும் வெளியிடக் கூடாது என்பது தான் இதன் பொருள்.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

## இழப்பீடு/நிவாரணம்

சிறப்பு நீதிமன்றம் தாமாகவோ, அல்லது பாதிக்கப்பட்டோரின் மனுவின் அடிப்படையிலோ தேவையைப் பொறுத்து இடைக்கால நிவாரணம் வழங்க வேண்டும். இறுதியில், குற்றவாளி தண்டனை பெற்றாலும், விடுவிக் கப்பட்டாலும் நிவாரணம் வழங்கலாம். குற்ற வாளியை அடையாளம் காண முடியாவிட்டாலும், தலைமறைவாகப் போய் விட்டாலும் கூட, இழப்பீடு வழங்கலாம். உடல் காயம், மன உளைச்சல், மருத்துவச் செலவு, குடும்பத் தின் பொருளாதார நிலை ஆகியவற்றைக் கணக்கில் எடுக்க வேண்டும். மன/உடல் நிலை சரியில்லாமல் அல்லது விசாரணை, வழக்குக்குச் செல்வதற்காகப் பள்ளி செல்ல முடியாத நிலை ஏற்பட்டால் அதையும் கணக் கில் எடுக்க வேண்டும். எச்.ஐ.வி. தாக்கியிருந்தால், கர்ப்பமாகி விட்டால், ஊனமடைந்து விட்டால் அவையும் எடுத்துக் கொள்ளப்பட்டு, இழப்பீடு வழங்கப் பட வேண்டும். மாநில அரசே நிவாரணத் தொகையை வழங்க வேண்டும். நீதிமன்ற உத்தரவு பெற்று 30 நாட்களுக்குள் இது அளிக்கப் பட வேண்டும்.இவ்வளவு வாய்ப்புகள் இருக்கிறது என்று தெரிந்தால்தானே, பாதிக்கப்பட்ட குழந்தையும், பெற்றோரும் அவற்றைப் பயன்படுத்திக் கொள்ளமுடியும்? இவை குறித்து அவர்களுக்குக் கூறப்பட வேண்டும் என்பது இச்சட்டத் தின் கீழ் கட்டாயமாக்கப் பட்டிருக்கிறது. அதே போல் வழக்கின் விவரம் அவ்வப்போது அவர்களுக்குத் தெரிவிக்கப்பட வேண்டும்.தேசிய/மாநில குழந்தைகள் உரிமை பாது காப்பு ஆணையம் தான் இச்சட்டத்தின் அமலாக்கத்தைக் கண்காணிக்க வேண்டும்.
# பாலியல் குற்றங்களிலிருந்து குழந்தைகளைப் பாதுகாக்கும் சட்டம் , 2012

## வழக்குகள்

குற்றவியல் ஆவணக் காப்பகத் துறையின் தகவலின்படி 2016 ஆம் ஆண்டு 1567 வழக்குகளும், 2015 ஆம் ஆண்டு 1544 வழக்குகளும் போக்சோ சட்டத்தின் கீழ் பதிவாகியுள்ளன.
# மோதல்

**மோதல்** (Collision ) இரு பொருட்கள் மோதும் போது அவைகளுக்கிடையே ஆற்றல் பரிமாற்றம் நிகழ்கிறது. இந்நிலையில் அதிக ஆற்றல் கொண்ட பொருள் ,மோதல் காரணமாக தன் ஆற்றலின் ஒரு பகுதியினை
மற்ற பொருளுடன் பகிர்ந்து கொள்கிறது. எனவே மோதும் இரு பொருட்களும் தமது முந்தைய திசைவேகம்
மாறப்பெற்று ,புதிய திசைவேகத்தினைப் பெறுகின்றன.இயற்பியல் விதிகளின் துணையுடன் மோதலுக்குப்பின் அவைகளின் ஆற்றல், திசைவேகம்,திசை முதலியவற்றைக் கணக்கிட முடியும்.  
மோதல் இரு வகைப்படும்.1) **மீட்சிமோதல்*.(Elastic collision. 2)**மீட்சியிலா மோதல்.*'(Inelastic collision)  
மீட்சிமோதலின் போது இயக்க ஆற்றலில் இழப்பு ஏற்படாமல்,ஆற்றல் பரிமாற்றம் மட்டுமே ஏற்படுகிறது.
இதில் மோதலுக்கு முன்னும் பின்னும் மொத்த இயக்க ஆற்றல் சமமாக இருக்கும்.பில்லியார்டு பந்து மோதலினை எடுத்துக்காட்டாகக் கூறலாம்.  
மீட்சியிலா மோதலில் இவ்வாற்றல் சமமாக இருக்காது. ஆற்றலின் ஒருபகுதி வெப்பமாகவோ வேறு வழியிலோ இழக்கப் பட்டிருக்கும். இந்நிகழ்வுகள் பொதுவாக மோதல்கள் எனப்படுகின்றன.  
அணுவைப்பற்றி--பம்பாய் தமிழ்ச் சங்கம்.
# மாக் ஓஎசு எக்சு மாவரிக்சு

**ஓஎசு எக்சு மாவரிக்சு** (*OS X Mavericks*) ஆப்பிள் நிறுவனத்தின் மாக் கணினிகளுக்கான மேசைக்கணினிகள் மற்றும் வழங்கிகளுக்கான இயக்கு தளம் மாக் ஓஎசு எக்சு தொடரில் பத்தாவது முதன்மைப் பதிப்பாகும். இது சூன் 10, 2013 அன்று ஆப்பிள் உலகளாவிய உருவாக்குனர் மாநாட்டில் அறிமுகப்படுத்தப்பட்டு அக்டோபர் 22, 2013 அன்று பொதுப் பயன்பாட்டிற்கு வெளியிடப்பட்டது. இது மாக் செயற்பொருள் அங்காடியிலிருந்து (Mac App Store) விலையின்றிப் பெறும் வகையில் இற்றைப்படுத்தலாக வழங்கப்படுகிறது.  
இப்பதிப்பில் மின்கலங்கள் நீண்டநேரம் பயன்படுத்தக்கூடியமை, ஃபைண்டர் மென்பொருளில் மேம்பாடுகள், ஐகிளவுட் ஒருங்கிணைப்பு, வல்லுனர்களுக்கு பிற மேம்பாடுகள் உருவாக்கப்பட்டுள்ளன. ஆப்பிளின் ஐஓஎஸ் செயற்பொருள்களும் ஓஎசு எக்சு தளத்தில் இயங்குமாறு வடிவமைக்கப்பட்டுள்ளது. இதற்கு முந்தைய பதிப்புகள் பூனை/புலி வகைகளின் பெயரில் வெளியாயின; இதிலிருந்து விலக்காக இந்தப் பதிப்பு வடக்கு கலிபோர்னியாவில் உள்ள மாவரிக்சு என்ற கடலோர நகரை ஒட்டிப் பெயரிடப்பட்டுள்ளது.
# வார்ப்புரு:Saba rathnam/navbar

| <>சுய விபரம்</> | &nbsp; | &nbsp; | &nbsp; | <>முதற்பக்கக்
கட்டுரைகள்</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
---
# மாவரிக்சு (இடம்)

**மாவரிக்சு ** (*Mavericks*) ஐக்கிய அமெரிக்காவின் கலிபோர்னியா மாநிலத்தின் வடக்கே உள்ள ஓர் அலைச்சறுக்கு தலமாகும்.இது பில்லர் பாயிண்ட் துறைமுகத்திலிருந்து ஏறத்தாழ 2 மைல்கள் (3.2 கி.மீ.) தொலைவில், ஆஃப் மூன் பே நகரத்திற்கு சற்று வடக்கில் அமைந்துள்ளது. அமைதிப் பெருங்கடலில் உருவாகும் குளிர்கால சூறாவளிகளால் இங்கு வழக்கமாக அலைகள் 25 அடி (7.6 மீ) உயரத்திற்கும் மிகக்கூடிய அளவில் 80 அடி (24 மீ) உயரத்திற்கு எழுகின்றன. அலை உடைப்பு நீரடியில் உள்ள வழமையல்லாத பாறைகளின் அமைப்பினால் ஏற்படுகிறது. இதனால் அலைச்சறுக்கிற்கு ஏற்றவகையில் அலைகள் குழாய்வடிவமாக உருவாகின்றன.  
உலகின் மிகச் சிறந்த அலைச்சறுக்கு விளையாட்டாளர்களின் மிக விரும்பப்படும் குளிர்கால சுற்றுலாத் தலமாக உள்ளது. பெரும்பாலான குளிர்காலங்களில் இங்கு அழைக்கப்பட்டவர்களுக்கு மட்டுமான அலைச்சறுக்கு போட்டி நடத்தப்படுகிறது.
# கவவு

**கவவு** என்னும் சொல் தொல்காப்பியத்தில் உரிச்சொல்லாகவும், பெயர்ச்சொல்லாகவும் காட்டப்பட்டுப் பயன்படுத்தப்பட்டுள்ளது. **கவவும்** என வினைமுற்றாகவும், **கவவ** என எதிர்கால வினையெச்சமாகவும், **கவவி** என இறந்தகால வினையெச்சமாகவும், **கவவியார்**, **கவவினாள்** என்று வினையாலணையும் பெயர்களாவும், **கவவுக்கை** என்ற வடிவில் பெயரெச்சமாகவும் இந்தச் சொல் பண்டைய இலக்கியங்களில் பயின்றுவந்துள்ளது. இவை அனைத்தும் **வளைத்து அரவணைத்துக்கொள்ளும்** பொருளை உணர்த்துகின்றன.
# கவவு

## சொல்லாட்சிகள் - எடுத்துக்காட்டு

இந்தச் சொல் கையாளப்பட்டுள்ள இடங்களில் உணர்த்தும் பொருள்கள் இவை:
# கவவு

## சொல்லாட்சிகள் - எடுத்துக்காட்டு

### உரிச்சொல்

- அகத்திடும் பொருளைத் தரும் ஓர் உரிச்சொல்.